**Konsolidované znenie Zriaďovacej listiny Centra vedecko-technických informácií Slovenskej republiky**

Konsolidované znenie je nezáväzným dokumentom, ktorý nemá žiadnu právnu hodnotu.

Právne záväzné znenie Zriaďovacej listiny Centra vedecko-technických informácií slovenskej republiky poskytuje jedine listinná podoba Zriaďovacej listiny Centra vedecko-technických informácií Slovenskej republiky z 25. januára 2002 ako aj jej dodatkov Dodatok č. 1 k zriaďovacej listine Centra vedecko-technických informácií Slovenskej republiky zo dňa 2. januára 2008, Dodatok č. 2 k zriaďovacej listine Centra vedecko-technických informácií Slovenskej republiky zo dňa 12. mája 2008 a Dodatok č. 3 k zriaďovacej listine Centra vedecko-technických informácií Slovenskej republiky zo dňa 19. decembra 2013

Bratislava

Číslo

Ministerstvo školstva Slovenskej republiky

vydáva

túto zriaďovaciu listinu Centra vedecko-technických informácií Slovenskej republiky:

**Článok I**

Túto zriaďovaciu listinu vydáva Ministerstvo školstva Slovenskej republiky v nadväznosti na rozhodnutie ministra školstva a vedy Slovenskej republiky o zriadení príspevkovej organizácie Slovenská technická knižnica - Centrum vedecko-technických informácií Slovenskej republiky súčinnosťou od 1. januára 1993, jej delimitáciou do pôsobnosti Úradu pre stratégiu rozvoja spoločnosti, vedy a techniky Slovenskej republiky od 1. októbra 1995, ako aj s jej prebudovaním a následnou zmenou názvu na Centrum vedecko- technických informácií Slovenskej republiky a v súlade s uznesením vlády SR č. 922 bod B 8 a B 10 z 23. decembra 1998 a uznesením vlády SR č. 266 z 31. marca 1999 k reštrukturalizácii a reorganizácii Úradu pre stratégiu rozvoja spoločnosti, vedy a techniky SR, na základe ktorých bolo Centrum vedecko-technických informácií SR opäť delimitované do pôsobnosti Ministerstva školstva Slovenskej republiky, s účinnosťou od 1. júla 1999.

***I. Identifikácia príspevkovej organizácie:***

1. Zriaďovateľ: Ministerstvo školstva Slovenskej republiky

2. Názov: Centrum vedecko-technických informácií Slovenskej republiky

3. Sídlo: Bratislava, Lamačská cesta č. 8/A

4. IČO: 151 882

***II. Forma hospodárenia:***

Centrum vedecko-technických informácií Slovenskej republiky (ďalej len centrum) je štátnou príspevkovou organizáciou napojenou na štátny rozpočet prostredníctvom kapitoly Ministerstva školstva Slovenskej republiky, ktoré je jej zriaďovateľom.

***III. Základné verejnoprospešné činnosti a predmet činnosti:***

1. Je národným informačným centrom a špecializovanou vedeckou knižnicou Slovenskej republiky, zameranou na technické odbory a vybrané oblasti prírodných, ekonomických a humanitných vied a poskytovanie verejných informačných služieb.

Za týmto účelom príspevková organizácia najmä:

a) Získava, uchováva a sprístupňuje všetky typy domácich a zahraničných dokumentov, vrátane noriem, patentov, firemnej literatúry, ako aj dokumentov OECD a Európskej únie v klasickej i elektronickej forme.

b) Poskytuje komplexné knižničné, informačné a rešeršné služby z domácich i zahraničných databáz a využívaním domácich a medzinárodných knižničných a informačných systémov a sietí.

c) V rozsahu svojej pôsobnosti rozvíja a aplikuje progresívne formy, metódy a technológie umožňujúce pôsobenie v globálnom sieťovom prostredí a v podmienkach nastupujúcej informačnej spoločnosti.

d) V súlade so svojím poslaním sa podieľa na informačnom zabezpečení zámerov štátnej vednej a technickej politiky monitorovaním organizácie a legislatívneho zabezpečenia vedy a techniky vo svete, informačnými prieskumami, vyhľadávaním a získavaním informačných zdrojov a prípravou informačných štúdií.

e) Vykonáva správu Informačného systému výskumného a vývojového potenciálu (ISVVP) a jeho centrálnych databáz, zabezpečuje priebežnú aktualizáciu aplikačného programového vybavenia a jednotlivých subsystémov centrálnej databázy, pripravuje distribučné verzie IS VVP pre centrálnu, rezortnú a užívateľskú úroveň, poskytuje technickú podporu užívateľom na všetkých úrovniach a sprístupňuje informácie z IS VVP verejnosti rôznymi formami.

f) Na základe osobitných poverení ako domácich tak zahraničných inštitúcií - plní funkciu:

* Depozitnej knižnice OECD a Európskej únie,
* národného strediska pre systém priemyselných a obchodných informácií v SR - IBIS,
* národného predajcu a distribútora produktov vydavateľstva EU, EUR-OP Luxemburg,
* výhradného distribútora softvérového systému CDS/ISIS (UNESCO).
* koordinačného pracoviska pre technickú normalizáciu v oblasti terminológie, informácií dokumentácie v SR,
* národného člena Európskej asociácie pre sivú literatúru (EAGLE),
* regionálneho patentového strediska.

g) Zabezpečuje ďalšie vzdelávanie knižničných a informačných pracovníkov a vydáva informačné dokumenty.

h) Zabezpečuje prekladateľské a poskytuje reprografické služby a vykonáva odborné činnosti, ktoré priamo súvisia so sprístupňovaním knižničných a informačných fondov.

i) Zúčastňuje sa na príprave koncepčných a normatívnych materiálov pre oblasť knihovníctva a vedeckých informácií a poskytuje metodické a poradenské služby v oblasti technických knižníc a informačných stredísk na Slovensku.

j) Vykonáva vedeckovýskumnú činnosť v oblasti informačných, riadiacich a prieskumových systémov so zameraním na riadenie vedeckovýskumnej činnosti, mediálnu komunikáciu a knižnično-informačné činnosti.

ka) je ústredným informačným centrom rezortu MŠVVaŠ SR, základným informačným pracoviskom MŠVVaŠ SR a ním ústredne riadených organizácií, ktoré zabezpečuje prevádzkovanie časti štátneho informačného systému v pôsobnosti MŠVVaŠ SR,

kb) odvetvovým, výskumným, metodicko-koordinačným pracoviskom jednotného a komplexného informačného systému rezortu,

kc) výskumným a koncepčným pracoviskom v oblasti rozvoja a prognózovania školstva, tvorby koncepcie regionálneho, vysokoškolského a celoživotného vzdelávania, výskumu rezortu, starostlivosti o mládež, šport, prevenciu a ekonomiky vzdelávania,

kd) rezortným pracoviskom prieskumu, výskumu a analýz výchovy a formovania osobností žiakov a študentov,

ke) koncepčným metodicko-koordinačným pracoviskom tvorby a zabezpečovania rezortného plánu výskumu a výskumnej činnosti v oblastiach mládeže, celoživotného vzdelávania a celoživotného poradenstva,

kf) ústredným pracoviskom propagácie a poskytovania informácií o školstve, vede, výchove a vzdelávaní, starostlivosti o mládež v SR, šport, prevenciu a financovanie školstva a je gestorom poskytovania týchto informácií pre UNESCO, OECD, OSN, EUROSTAT a pre ďalšie spolupracujúce organizácie v zahraničí,

kg) odvetvovým doškoľovacím pracoviskom zamestnancov informačných systémov v rezorte,

kh) ústredným múzeom školstva a metodicko-koordinačným pracoviskom v tejto oblasti,

ki) zabezpečovateľom činnosti poradných zborov rezortu, vyplývajúcich z realizácie funkcií vyplývajúcich z bodov kc) a kg),

kj) spracovateľským pracoviskom informácií v oblasti finančného zabezpečenia vzdelávania zo všetkých kapitol a v oblasti tvorby špeciálnych informácií pre riadenie a pre medzinárodné vykazovanie,

kk) zodpovedným pracoviskom za koordináciu činností spojených s realizáciou projektov v rámci štrukturálnych fondov EÚ,

kl) školským výpočtovým strediskom na podporu rezortného informačného systému a ďalšieho vzdelávania pedagogických a nepedagogických zamestnancov v oblasti informačných a komunikačných technológií,

km) zabezpečovateľom prípravy digitálneho obsahu na podporu výchovy a vzdelávania,

kn) zabezpečovateľom poskytovania štipendií žiakom stredných škôl a žiakom špeciálnych škôl,

ko) zabezpečovateľom činnosti sekretariátu Študentskej rady vysokých škôl v súlade s ich štatútom.

l) Buduje, prevádzkuje a rozvíja Vedecko-výskumné protónové centrum, ako detašované pracovisko CVTI SR so sídlom v areáli ÚVN Ružomberok a koordinuje súvisiace výskumno- vývojové aktivity a odborné činnosti.

m) Zabezpečuje chod Styčnej kancelárie SR pre európsku spoluprácu v oblasti výskumu, vývoja a inovácií v Bruseli a koordinuje sieť Národných kontaktných bodov (National Contact Points) za SR pre jednotlivé priority rámcových programov EÚ.

1. Centrum vedecko-technických informácií Slovenskej republiky je v súlade s ustanovením § 28 ods. 2 zák. č. 523/2004 Z. z. o rozpočtových pravidlách verejnej správy oprávnené vykonávať podnikateľskú činnosť nad rámec hlavnej činnosti, pre ktorú bolo zriadené v týchto predmetoch podnikania:
2. kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živností (veľkoobchod),
3. vykonávanie mimoškolskej vzdelávacej činnosti
4. vydavateľská činnosť,
5. polygrafická výroba, sadzba a konečná úprava tlačovín,
6. služby súvisiace s počítačovým spracovaním údajov,
7. poskytovanie informácií prostredníctvom internetu z verejne dostupných zdrojov,
8. reklamné a marketingové služby,
9. prenájom nebytových priestorov a hmotného majetku v súlade so zák. č. 278/1993 Z. z. o správe majetku štátu.
10. Centrum vedecko-technických informácií Slovenskej republiky zhromažďuje a tvorí informácie pre podporu riadenia a rozvoja v oblastiach patriacich do správnej kompetencie Ministerstva školstva, vedy, výskumu a športu Slovenskej republiky ( ďalej len MŠVVaŠ SR ).
11. Centrum vedecko-technických informácií Slovenskej republiky plní funkciu Vedecko-výskumného protónového centra (VPC).
12. Centrum vedecko-technických informácií Slovenskej republiky plní funkciu Styčnej kancelárie SR pre výskum a vývoj v Bruseli.

***IV. Označenie štatutárneho orgánu:***

Štatutárnym orgánom je generálny riaditeľ, ktorého ustanovuje a odvoláva minister školstva, vedy,

výskum a športu Slovenskej republiky

***V. Vnútorné organizačné vzťahy:***

Vnútorné organizačné vzťahy organizácie upraví organizačný poriadok, ktorý po prerokovaní so zriaďovateľom vydá riaditeľ organizácie po predchádzajúcom súhlase odborovej organizácie.

***VI. Vecné a finančné vymedzenie majetku, ktorý organizácia spravuje:***

Centrum spravuje majetok, ktorý mu bol zverený na plnenie vymedzeného poslania a predmetu jeho činnosti, pričom pri jeho správe sa riadi zákonom č. 278/1993 Z. z. o správe majetku štátu v znení neskorších zmien a doplnkov. Pri dočasnej prebytočnosti nehnuteľností dáva tieto najmä štátnym rozpočtovým a štátnym príspevkovým organizáciám do dočasného, resp. krátkodobého prenájmu. O prebytočnosti majetku štátu rozhoduje riaditeľ Centra, o čom vydáva písomné rozhodnutia.

1. nehnuteľný majetok centra tvoria nehnuteľnosti evidované v príslušných katastroch nehnuteľností a ku dňu vydania tejto listiny sú k nemu vydané listy vlastníctva:

* + č. 5341, administratívna budova vybudovaná na pozemkoch č. 19779/28, 19779/43, 19779/44, 19779/45 o rozlohe 2 298 m2, v súčasnom období predložené na zápis do katastra nehnuteľností. Na budovu bolo vydané užívacie povolenie č. SU-2607/22101, 38429/82-H/-Km zo dňa 15.6.2007,
  + budova ÚIPŠ nachádzajúca sa v Bratislave, Staré grunty 52, evidovaná na LV č.3404 súp.č.5689 postavená na parcele registra C, číslo parcely 2940/21, vedenom Okresným úradom Bratislava, katastrálnym odborom v obci Bratislava m.č. Karlova Ves, katastrálne územie Karlova Ves,
  + budova ŠVS Liptovský Mikuláš na ul. Hurbanova 6, zapísaná na LV č. 4888, katastrálne územie Liptovský Mikuláš a pozemok pod budovou parcelné č. 320/1, 320/2, 320/3, 320/4,
  + budova - ubytovňa v správe ŠVS Liptovský Mikuláš v obci Liptovský Hrádok, zapísaná na LV č. 10011, katastrálne územie Dovalovo a pozemok pod budovou parcelné č. 1636/2 a 1636/5,
  + budova ŠVS Piešťany na ul. Bernolákova č. 14, budova na ul. Bernolákova č.3, budova Domov mládeže na ul. Bratislavská č. 141, budovy zapísané na LV č. 3002, katastrálne územie Piešťany a pozemky pod budovami parcelné číslo 6218, 6242 a 10122,
  + budovy ŠVS Banská Bystrica na ul. Tajovského 25, zapísané na LV č. 5108, katastrálne územie Banská Bystrica a pozemky pod budovami parcelné č. 3456/29, 3456/32, 3456/66, 3456/67, 3456/68 a 3456/69,
  + budova ŠVS Bratislava na ul. Štetinova 2, zapísaná na LV č. 7871, katastrálne územie Staré mesto, Bratislava a pozemok pod budovou parcelné č. 3340/2,
  + Budova Vedecko-výskumného protónového centra na ul. Generála Miloša Veselá 21 v Ružomberku evidovaná na LV č. 4790 vedenom Okresným úradom Ružomberok, katastrálnym odborom v obci Ružomberok, okres Ružomberok, katastrálne územie Ružomberok, pozostávajúci z budovy súp. č. 5476 postavenej na parcele registra C, č. parcely 6388/3 a pozemkov parcelné č. 6388/3 zastavané plochy a nádvoria o výmere 731 m2 a parcely č. 6388/4 zastavané plochy a nádvoria o výmere 1342 m2.

2. hnuteľný majetok spravovaný centrom tvorí:

* hmotný a nehmotný investičný majetok, drobný hmotný majetok, knižnično-informačné fondy a ďalší hnuteľný majetok vedený v účtovnej a operatívnej evidencii organizácie so stavom k 30.6.2001 v skutočnom fyzickom objeme a v účtovnej hodnote 57 213 653. 34 Sk,
* Hnuteľný hmotný a nehmotný investičný majetok v nadobúdacej hodnote 10 156 333,61 €, drobný hmotný majetok v hodnote 25 798,18 €, ďalší hnuteľný majetok vedený v účtovnej a operatívnej evidencii ako drobný nehmotný majetok v hodnote 8 355 577,41 € a drobný majetok projektov MVP vedený v operatívnej evidencii v hodnote 2 604 277,19 € podľa účtovného stavu ku dňu 15.11. 2013.
* Hnuteľný hmotný a nehmotný investičný majetok v nadobúdacej hodnote 350 814,34 € v Ružomberku.

***VII. Práva a záväzky***

Príspevková organizácia Centrum vedecko-technických informácií SR delimitovaná pod Ministerstvo školstva Slovenskej republiky dňom 1. júla 1999 pokračuje naďalej vo všetkých právach a záväzkoch z predchádzajúceho obdobia, vrátane práv a záväzkov vyplývajúcich z pracovno-právnych vzťahov.

Dňom 1. januára 2014 na príspevkovú organizáciu Centrum vedecko-technických informácií SR prechádzajú všetky práva, záväzky a pohľadávky Ústavu informácií a prognóz školstva, IČO:00039691.

***VIII. Určenie doby, na ktorú sa organizácia zriaďuje***

Príspevková organizácia Centrum vedecko-technických informácií SR je zriadená na dobu neurčitú.

**Článok II**

* + - 1. Ministerstvo školstva SR ako preberateľ zriaďovateľskej funkcie zabezpečí v súlade s ustanovením § 23 ods. 4 zákona NR SR č. 303/95 Z. z. o rozpočtových pravidlách oznámenie o zmene podriadenosti CVTI SR v Ústrednom vestníku Slovenskej republiky.
      2. Týmto rozhodnutím stráca platnosť zriaďovacia listina Slovenskej technickej knižnice - Centra vedecko-technických informácií SR vydaná ku dňu 1. januára 1993.
      3. Zriaďovacia listina nadobúda platnosť a účinnosť dňom podpisu ministra školstva SR.